Shalom, ystävät! Nimeni on Rory Kaye.
Olen tehnyt Löytöretki Jumalan Sanaan -sarjaa 14 vuoden ajan.
Tänään tutkitaan, mitä Pietari ja erityisesti Johannes sanovat -
ja mitä Jeshua, Jeesus, sanoo keskinäisestä rakkaudesta.
Tämä on kaikista tekemistäni ohjelmista suosikkini.
Monet teistä ovat kertoneet pitäneensä todistuksistani.
Olen siitä iloinen, samoin siitä, että olen saanut Jumalalta etuoikeuden -
profetoida presidenteille ja pääministereille ja herättää kuolleita.
Mutta ajattelen, että Jumalalta kuuleminen henkilökohtaisesti -
on voimallisinta, mitä olen kokenut.
Se on profetian voima, ja se on tämän kirjan voima, -
että Jumala puhuu henkilökohtaisesti kaikille tämän ja Henkensä kautta.
Rukoilen, ennen kuin sukellamme Sanaan.
Isä, Jeshuan nimessä -
rukoilen, että tämä puolituntinen saa olla jumalallisen ilmestyksen aikaa.
Aamen.
Mennään 1. Piet. 4:7:ään. "Mutta kaiken loppu on lähellä."
Jos tuo on kirjoitettu 2 000 vuotta sitten, miten totta se onkaan tänään!
Siitä asti, kun Israelista tuli valtio -
ja pakanat eivät ole enää talloneet Jerusalemia, -
Jeshua sanoi, että sukupolvi, -
joka näkee Jerusalemin juutalaisten käsissä, -
on viimeinen sukupolvi. Me olemme se.
Se sukupolvi ei kuole, ennen kuin kaikki täyttyy, Jeshua sanoi.
Kaiken loppu on lähellä.
"Sentähden olkaa maltilliset ja raittiit rukoilemaan.
Ennen kaikkea -
olkoon teidän rakkautenne toisianne kohtaan harras, -
sillä 'rakkaus peittää syntien paljouden'."
Kuuntele. Olitpa mokannut kuinka pahasti tahansa, -
Jumalan rakkaus peittää syntisi.
Jos olet suomalainen, et usko sitä. Valtaosa suomalaisista ei usko.
Olen antanut satoja tunteja sielunhoitoa sadoille suomalaisille, -
jotka eivät usko saaneensa anteeksi.
Jos emme näe Jumalan rakkautta Jumalan Henkeä täynnä olevissa, -
meidän on vaikea uskoa, että Jumala, jota emme näe, voi olla niin rakastava.
Ja näin sanoo Herra: "Haluan omieni olevan niin täynnä rakkautta, -
että teillä on palavaa rakkautta myös muitakin ihmisiä kohtaan, -
ja se peittää heidän syntinsä. Ihmiset ymmärtävät, -
että he ovat saaneet anteeksi ja Jumala unohtaa synnit -
ja antaa uuden alun.
"Olkaa vieraanvaraisia toinen toistanne kohtaan, nurkumatta.
Palvelkaa toisianne, kukin sillä armolahjalla, minkä on saanut, -
Jumalan moninaisen armon hyvinä huoneenhaltijoina.
Jos joku puhuu, puhukoon niinkuin Jumalan sanoja".
Yritän tehdä niin tänään.
Luku 5 Pietarin 1. kirjeestä.
Jae 6: "Nöyrtykää siis Jumalan väkevän käden alle".
Näin sanoo Herra: "Tuleva herätys on nöyrä ja pyhä.
Se perustuu Sanaan ja siihen, että ihmisillä on yhteys Jumalan kanssa, -
jotta Hän voi opettaa heitä, ja ytimenä on keskinäinen rakkaus."
"Nöyrtykää siis Jumalan väkevän käden alle, -
että hän ajallansa teidät korottaisi, -
ja 'heittäkää kaikki murheenne hänen päällensä'".
Kuvittele reppu täynnä kiviä. Käännä hihnoja, niin että se putoaa.
Jeshua sanoo: "Minun kuormani on kevyt ja ikeeni sopiva."
Ota ies Jeesuksen kanssa. Tee kaikki yhdessä Jumalan kanssa.
Johdan kuutta eri organisaatiota.
Yksi on voittoa tavoitteleva yritys Israelissa, Made by God Organic.
Lisäksi johdan viittä hyväntekeväisyysjärjestöä -
Yhdysvalloissa, Norjassa, Ruotsissa ja Suomessa. Se on IAM Finland.
Ne ovat virallisesti rekisteröidyt.
Lisäksi meillä on seurakuntia 17 maassa.
Minulla on paljon vastuita. Jos on ongelmia, otetaan yhteyttä minuun, -
jotta saisin tietää ja rukoilisin.
Mutta stressitasoni on mitattu.
Voi kuulla, että ääneni on rasittunut.
Minulla on ollut kaikenlaisia ongelmia. Herra on pelastanut kaikista.
Selkävaivoja, astmaa. Aloin sokeutua, harmaakaihi.
Polvivaivoja, veritulppia.
Voisin jatkaa 15 minuuttia. Minulla on ollut niin paljon ongelmia.
Mutta Jumala pelastaa minut niistä kaikista. Se on mahtavaa.
On mahtavaa vaeltaa Jumalan kanssa. Kerron jotakin.
Kun vaeltaa Hänen kanssaan, voi heittää huolensa Hänen ylleen.
Stressitasoni mitattiin 2 viikkoa sitten, -
minulla oli kaikista koskaan testatuista alin stressitaso. Halleluja!
Siinä mitattiin stressihormoni kortisolin määrä.
En vain stressaa enää. Olen rento, sillä annan kaikki huoleni Hänelle.
Enkä yritä taputtaa itseäni selkään. Sinäkin voit tehdä niin.
Hän kutsuu meitä tekemään niin. Heittämään huolemme Hänen ylleen, -
sillä Hän välittää meistä.
Ja jälleen sama, mitä luimme edellisessä luvussa: -
"Olkaa raittiit, valvokaa. Teidän vastustajanne, perkele, -
käy ympäri niinkuin kiljuva jalopeura, etsien, kenen hän saisi niellä."
Tässä ei sanota, että paholainen jahtaa jokaista suomalaista, -
mutta se on laatimassa strategioita meitä vastaan.
Raamattu sanoo: älkää olko tietämättömiä vihollisen strategioista -
vaan paljastakaa ne.
Jos elämässäsi on hyökkäyksiä, kuten ahdistusta, sairautta -
tai vaikkapa syntejä, -
paljasta se sellaisille, jotka rakastavat Herraa, -
niin pystyt kävelemään niistä vapaana.
Pystyt vastustamaan vihollista. Niin sanotaan jakeessa 9.
"Vastustakaa häntä lujina uskossa, tietäen, -
että samat kärsimykset täytyy teidän veljiennekin maailmassa kestää.
Mutta kaiken armon Jumala, -
joka on kutsunut teidät iankaikkiseen kirkkauteensa Kristuksessa, -
vähän aikaa kärsittyänne..." Jumala sallii sen.
Hän luottaa, että selviät siitä.
"...vähän aikaa kärsittyänne, hän on teidät valmistava, -
teitä tukeva, vahvistava ja lujittava."
Eli saa sydämeensä rauhan ja vaeltaa levosta käsin, -
jossa omat teot lakkaavat ja kaikki, mitä tekee, -
tekee yhdessä Hänen kanssaan ja miellyttääkseen Häntä.
Hän kirjoittaa: "Tervehtikää toisianne rakkauden suunannolla." Pidän siitä.
Paavali sanoo niin neljästi, Pietari kerran.
Joka luvussa sanotaan: "Armo ja rauha teille!" Mitä se on?
Armo on Jumalan voima auttaa meitä kaikessa.
Jeesuksenkin piti kasvaa armossa. Se ei ole vain syntien anteeksiantoa, -
vaan Jumalan voima kaikessa. Entä rauha?
Rauha sinun ja Jumalan välillä. Rauha sinun ja ihmisten välillä.
Jumala on antanut meille voiman kaikkeen elämässä, -
sanotaan 2. Piet. 1:2:ssa.
Mennään 1. Joh. kirjeeseen, jossa puhutaan rakkaudesta.
1. Joh. 2. Rakastan tätä. Kuunnelkaa, mitä Jumalan Sana sanoo.
"Minä kirjoitan teille, isät, sillä te olette oppineet -
tuntemaan hänet, joka alusta on ollut." Se on Jeesus.
Hengelliset isät elävät yhteen liittyneenä Jeesuksen kanssa.
Sana 'tietää' on hepreaksi 'jada'.
Sille on sukua sana 'suhde'.
Kun tapaa jonkun ensi kertaa, sen jälkeen hänet tuntee.
Aviomies ja vaimo taas oppivat tuntemaan toinen toisensa hääyönä.
Mutta kun tuntee Jumalan, Hän tietää meistä kaiken.
Häntä ei huijata.
Hänelle on turha esittää. Hän tietää meistä kaiken.
Ja Hän rakastaa meitä ja haluaa muuttaa meitä Jeesuksen kaltaiseksi, -
siten että Pyhä Henki johtaa meitä yksi valinta kerrallaan.
Jumalan tahto on, että joka päivä me kasvamme rakkaudessa.
Hän tahtoo opettaa meitä.
Mutta Jumala ei opeta, jos ei ole sanonut: "Tapahtukoon Sinun tahtosi" -
rahan, ajan ja suhteiden suhteen.
Mutta jos alistut Jumalalle ja Hän on Herrasi, -
Pyhä Henki opettaa joka päivä.
Se on uuden liiton ensimmäinen lupaus.
Lue itse Jer. 31:33:sta ja Hepr. 8:10:stä.
Jaakob, Jeesuksen pikkuveli, sanoo Jaak. 1:5―8:ssa, -
että jos anoo Jumalalta viisautta, Hän antaa sitä aina, -
sillä Hän on niin antelias. Mutta se perustuu uuden liiton lupaukseen.
Voimmeko kuulla Jumalalta, saada Häneltä opetusta, -
oppia rakastamaan, tuntemaan Hänet -
ja tulla hengellisiksi isiksi ja äideiksi? Ehdottomasti.
Niin Johannes tässä sanoo.
"Minä kirjoitan teille, nuorukaiset, -
sillä te olette voittaneet sen, joka on paha.
Minä olen kirjoittanut teille, lapsukaiset, -
sillä te olette oppineet tuntemaan Isän. Minä olen kirjoittanut teille, isät, -
sillä te olette oppineet tuntemaan hänet, joka alusta on ollut." Jeesuksen.
Elämme yhteenliittyneinä Häneen. Muutumme Hänen kaltaisikseen.
Meidän ja Jeesuksen välillä on iso ero, -
mutta voimme muuttua kohti Hänen kaltaisuuttaan.
Voimme rakastaa ja palvella ihmisiä ja Jumalaa.
Voimme vapautua itsekeskeisyydestä, itsekkyydestä ja epävarmuudesta.
Se on Jumalan tahto.
Halleluja.
"Minä olen kirjoittanut teille, nuorukaiset, sillä te olette väkevät, -
ja Jumalan sana pysyy teissä".
Sanon taivaasta, että tämä on Jumalan Sana Suomelle.
Jos Jumalan Sana pysyy teissä, -
jokainen profetia on linjassa Sanan kanssa.
Jos Jumalan Sana pysyy teissä, -
teitä ei helposti horjuteta.
Voitatte vihollisen ja kaiken muun. Niin Sana tässä sanoo.
Jos Jumalan Sana pysyy teissä, opitte tuntemaan Jumalan paremmin.
Kaikki Jumalan ilmoitus on linjassa Jumalan Sanan kanssa.
"...ja te olette voittaneet sen, joka on paha.
Älkää rakastako maailmaa älkääkä sitä, mikä maailmassa on.
Jos joku maailmaa rakastaa, niin Isän rakkaus ei ole hänessä."
Hän ei tarkoita, että Isä ei rakasta häntä.
Isä rakastaa sinua sellaisena kuin olet.
Mutta Isän rakkaus, jolla rakastamme muita ihmisiä, -
eli tämän ohjelman ydin, rakastaa muita niin kuin Jumala meiltä tahtoo, -
tulee vain, kun teemme parannusta tämän maailman rakastamisesta.
Se on ehto, jotta voi rakastaa muita niin kuin Hän rakastaa meitä.
"Älkää rakastako maailmaa älkääkä sitä, mikä maailmassa on.
Jos joku maailmaa rakastaa, niin Isän rakkaus ei ole hänessä.
Sillä kaikki, mikä maailmassa on, lihan himo, silmäin pyyntö -
ja elämän korskeus, se ei ole Isästä, vaan maailmasta.
Ja maailma katoaa ja sen himo; -
mutta joka tekee Jumalan tahdon, se pysyy iankaikkisesti."
Jae 20: "Teillä on voitelu Pyhältä [Pyhältä Hengeltä], -
ja kaikilla teillä on tieto."
Jae 27: "Mutta te ― teissä pysyy se voitelu, jonka olette häneltä saaneet, -
ja te ette ole kenenkään opetuksen tarpeessa".
Pyhä Henki voi opettaa meille kaikesta.
Ja pastorien ja opettajien opetus vahvistaa sen, mitä Hän opettaa, -
jos meillä on rukouselämä Jumalan kanssa.
Hän rakastaa opettaa meitä joka päivä.
Kun tulin uskoon, vietin 15―18 tuntia päivässä Sanan äärellä.
Irtisanouduin työstäni yrityksen johtajana, -
mutta minun käskettiin jäädä. Johdin terveyskylpylää.
Sanottiin, että voin lukea kaiket päivät Raamattua, kunhan tuen työntekijöitä.
Niin luin Raamattua 12 tuntia töissä ja vielä lisää kotona.
En saanut Raamatusta tarpeekseni. En ymmärtänyt kaikkea, -
mutta sukelsin Sanaan. Jumala puhui minulle paljon.
Sitten menin seurakuntaan, ja siellä saarnattiin samasta teemasta.
Se ei ole sattumaa. Enkelit auttavat opetuslapseutuksessa.
He tutustuttavat meidät oikeisiin ihmisiin oikealla hetkellä.
Kun olin lähdössä täältä eilen, -
täällä oli noin 15 poliisia tutkimassa rakennusta koirien kanssa, -
koska täällä oli Puolasta Jumalan mies, -
joka otti vahvasti kantaa siihen, -
että Euroopassa on käynnissä strategia Euroopan islamisoimiseksi.
Kaikki muslimit eivät ole osa sitä tai edes tietoisia siitä, -
mutta johtajat, jotka rohkaisevat heitä lähtemään Eurooppaan, -
tietävät, mitä he tekevät.
Haluan sanoa: Älkää pelätkö muslimeja.
Olen johtanut satoja, ellei tuhansia, muslimeja uskoon.
Tiedättekö, miksi? Sana 'muslimi' tarkoittaa jumalalle alamaista.
Meillä on heille parempi tapa olla alamainen Jumalalle.
Sanon heille aina: "Jos haluat olla Jumalalle alamainen, täyty Hengellä, -
ja Hän opettaa sinua Jumalasta."
Tunnen satoja, itse asiassa tuhansia, jotka ovat tehneet niin.
Pelkästään Göteborgissa, missä asuin ennen kuin muutin Israeliin.
Minulla on siellä vielä talo, missä asuu nyt poikani.
Käyn hänen luonaan. Menen sinne tänään.
Meillä on kaksi muslimia Irakista.
He antoivat elämänsä Herralle ja oppivat.
Yksi muslimi Uzbekistanista antoi elämänsä Herralle.
Älkää pelätkö ihmisiä. Rakastakaa ihmisiä.
Mennään eteenpäin 1. Joh. kirjeessä. Luetaan lisää rakkaudesta.
Luku 3, jae 16.
"Siitä me olemme oppineet tuntemaan rakkauden, -
että hän [Jeesus] antoi henkensä meidän edestämme;
meidänkin tulee antaa henkemme veljiemme edestä."
Ja tässä tulee jälleen sama, mitä sanottiin aiemmin.
Jos meillä on maallista hyvää ja rakastamme sitä -
emmekä anna sitä muille, Jumalan rakkaus ei pysy meissä.
Mutta jos meillä on rahaa tai tavaraa -
ja näemme, että joku, etenkin veli, tarvitsee ja suljemme sydämemme, -
miten Jumalan rakkaus pysyy meissä?
Ei. Jumala haluaa, että olemme anteliaita. Kerron salaisuuden.
Kun tulin uskoon, annoin kaiken pois. Se oli elämäni parhaimpia päätöksiä.
Jumala opetti antamaan ja antamaan. Ihmiset antoivat takaisin valtavasti.
Kuten Jeesus sanoi, antakaa, niin teille annetaan.
Sullottu, pudistettu ja kukkurainen mitta annetaan teille.
Herra on ollut tosi uskollinen.
Hän on antanut miljoonia dollareita Raamattuihin, joita olemme jakaneet -
juutalaisille entisessä Neuvostoliitossa, -
ja siihen, että autetaan orpoja -
ja tyttöjä, jotka olivat seksiorjia mutta eivät ole enää.
On etuoikeus elää näin.
Jae 18.
"Lapsukaiset, älkäämme rakastako sanalla tai kielellä, -
vaan teossa ja totuudessa."
Rakastan tuota.
Jae 23: "Ja tämä on hänen käskynsä, että meidän tulee uskoa -
hänen Poikansa Jeesuksen Kristuksen nimeen ja rakastaa toinen toistamme, -
niinkuin hän on meille käskyn antanut."
Johanneksen evankeliumissa Hän sanoo sen viisi kertaa -
viimeisellä ehtoollisella opetuslastensa kanssa -
Joh. 13―15:ssä. Hän sanoo viidesti: -
"Rakastakaa toisianne niin kuin minä olen rakastanut teitä."
Jatketaan, 1. Joh. "Ja tämä on hänen käskynsä, -
että meidän tulee uskoa..." pelastukseen Jeshuan nimessä -
ja myös rakastaa toinen toistamme.
"Ja joka pitää hänen käskynsä, se pysyy Jumalassa ja Jumala hänessä.
Ja siitä me tiedämme hänen meissä pysyvän..."
Ihmiset ovat täynnä Henkeä, jonka hän on meille antanut.
Mennään 1. Joh. 4:7:ään.
"Rakkaani, rakastakaamme toinen toistamme, sillä rakkaus on Jumalasta;
ja jokainen, joka rakastaa, on Jumalasta syntynyt ja tuntee Jumalan."
Aloitetaan tästä. Jokainen, joka rakastaa Jumalan rakkaudella, -
on Jumalan rakastama, tuntee Jumalan ja on syntynyt Jumalasta.
"Joka ei rakasta, se ei tunne Jumalaa, sillä Jumala on rakkaus.
Siinä ilmestyi meille Jumalan rakkaus, -
että Jumala lähetti ainokaisen Poikansa maailmaan, -
että me eläisimme hänen kauttansa.
Siinä on rakkaus ― ei siinä, että me rakastimme Jumalaa, -
vaan siinä, että hän rakasti meitä ja lähetti Poikansa -
meidän syntiemme sovitukseksi."
"Jumalaa ei kukaan ole koskaan nähnyt." Lue kanssani. 1. Joh. 4:12.
"Jos me rakastamme toinen toistamme [tämä on 4. asia], -
niin Jumala pysyy meissä, -
ja hänen rakkautensa on tullut täydelliseksi meissä."
Jos Hän pysyy meissä ja rakastamme toinen toistamme, -
olemme kuuliaisia tässä ja teemme oikein, -
olemme tulleet 5. asiaan rakkaudesta.
Se on se, että olemme saaneet täydellisesti Hänen rakkautensa, -
niin kuin Hän tahtoo.
Hän ei rakasta vain siksi, että olisit onnellinen.
Hän tahtoo rakastaa, niin kuin tämä kuppi vuotaisi yli, -
ja sillä ylitsevuotavalla rakkaudella rakastat muita ihmisiä.
Siinä näkyy, että Jumalan rakkaus on tullut täydelliseksi sinussa.
Eikö olekin hienoa? Niin Hän sanoo.
Mitä ne viisi asiaa siis ovat? Ne ovat seuraavat: -
Jos olemme syntyneet Jumalasta, meillä on tämä rakkaus.
Opimme tuntemaan Jumalan Hänen rakkautensa kautta.
Jumalalle on mieluisaa, kun tottelemme Hänen käskyään rakastaa.
"Kun Jumala rakasti meitä, meidän tulee rakastaa toisiamme."
Neljäs: Ja kun tunnustamme, että Jeesus on Jumalan Poika, -
Jumala pysyy meissä -
ja olemme tunteneet ja uskoneet rakkauden, joka Jumalalla on meille, -
että me rakastamme toinen toistamme.
Neljäs etu on se, -
että Jumala pysyy meissä, jae 12, kun elämme Hänen rakkaudessaan.
Ja viides on se, että Hänen rakkautensa tulee täydelliseksi meissä.
Ehditään lukea Jeesuksen sanat Joh. evankeliumista.
Aloitan Joh. 13:34―35:stä.
"Uuden käskyn minä annan teille, että rakastatte toisianne, -
niinkuin minä olen teitä rakastanut ― että tekin niin rakastatte toisianne."
Kuudes syy keskinäiselle rakkaudelle: "Siitä kaikki tuntevat teidät -
minun opetuslapsikseni, jos teillä on keskinäinen rakkaus."
Toisin sanoen keskinäinen rakkaus on erottava tekijä.
Se saa muut huomaamaan. Se antaa hengellisen auktoriteetin.
Se tekee sinusta todellisen.
Se tekee sinusta maanläheisen.
Se tekee sinusta samaistuttavan.
Jos rakastaa ihmisiä ja he näkevät keskinäisen rakkautemme, -
ja se on seuraava kohta, -
he herättävät heissä kateutta kysyä keskinäisestä rakkaudesta.
Niin minä tulin uskoon. Monet juutalaiset tulevat uskoon.
Puhuin eilen 1,5 tuntia puhelimessa -
amerikkalaisen ortodoksijuutalaisen kanssa, -
joka omistaa luultavasti yhden suurimmista viihdeyhtiöistä -
ortodoksijuutalaisten keskuudessa.
Puhuimme siitä, miten pääsee lähelle Jumalaa, -
että se on mahdollista vain Pyhän Hengen kautta.
Ja kun täyttyy Jumalan Hengellä, Hän antaa rakkautta.
Hän sanoi, että ortodoksijuutalaiset rabbit kertovat, -
että he uskovat, että maailmassa on vain 36 ihmistä, joilla on Pyhä Henki.
Hän kertoi monien sanoneen, että he uskovat minun olevan heistä yksi.
Sanoin: "Kiitos, mutta jos minulla on jotain, se on vain sitä, -
että olen saanut uskon kautta Messiaaseen ja Jumalaan."
Hän on antanut minulle rakkauden. Minulla ei ollut sitä.
Se on rakkautta, jonka Isä on antanut. Sanon saman teillekin.
Olkaa Hänen rakkautensa vastaanottajia ja antajia.
Kysyttiin, että uskonko minäkin, että meitä on vain 36. Sanoin, että en.
Ymmärrän Raamatusta, että Jumala tahtoo kaikkien lapsiensa -
omistavan ilon olla täynnä Hänen rakkauttaan -
ja oppivan joka päivä, miten tulla paremmaksi rakastamisessa.
Niin Jeesus sanoo seuraavaksi:
Jos rakastatte minua ja toinen toisianne, -
ilonne on täydellinen.
Mahtavaa.
Luetaan vielä neljä jaetta.
Halleluja.
Joh. 14:21: -
"Jolla on minun käskyni ja joka ne pitää, hän on se, joka minua rakastaa;
mutta joka minua rakastaa, häntä minun Isäni rakastaa, -
ja minä rakastan häntä ja ilmoitan itseni hänelle."
Vau. Jeesus lupaa, että jos pidämme hänen käskynsä rakastaa...
Hän ilmoittaa itsensä meille.
Tiedättekö, että rakkaus tekee myös ihmeitä.
Joh. 14:12: -
"Totisesti, totisesti minä sanon teille: joka uskoo minuun..."
Ja se tarkoittaa uskomista, tarttumista Häneen yhteenliitettynä elämistä.
"...hän on tekevä niitä tekoja, joita minä teen, ja suurempiakin, -
kuin ne ovat, hän on tekevä; sillä minä menen Isän tykö".
Kun Jeesus menee Isän tykö, Hän antaa meille Pyhän Hengen, -
jotta rakastamme ihmisiä ja pystymme tekoihin.
Seuraava. "Jos te minua rakastatte, niin te pidätte minun käskyni.
Ja minä olen rukoileva Isää, ja hän antaa teille toisen Puolustajan -
olemaan teidän kanssanne iankaikkisesti".
Ja mitä Hän tekee?
Hän sanoo, että Pyhä Henki opettaa meille kaiken -
ja että Pyhä Henki antaa meille -
Jumalan tuntemisen, lahjat, armon, -
tiedon sanat, viisauden sanat, profetioita -
ja myös Hengen hedelmän, rakkauden. Siitä Paavali puhuu.
1. Kor. 13, Gal. 5.
Hengen hedelmää on rakkaus. Kun meissä on Pyhä Henki, -
kannamme paljon rakkauden hedelmää.
Jumala tahtoo meiltä kahdenlaista hedelmää, -
omaa hedelmää, jota on rakkaus, ystävällisyys, lempeys, hyvyys.
Lisäksi Hän tahtoo, että olisimme hedelmälliset, -
niin että siemen putoaa maahan ja muutkin tulevat uskoon.
Joh. 15:9:ssä sanotaan, ja luen sen: -
"Niinkuin Isä on minua rakastanut, niin minäkin olen rakastanut teitä; -
pysykää minun rakkaudessani." J. 8: "Siinä minun Isäni kirkastetaan, -
että te kannatte paljon hedelmää [hedelmää, joka pysyy] -
ja tulette minun opetuslapsikseni."
Rakastan tätä.
Luen vielä yhden jakeen. Sitten lopetamme.
Näin Jeshua sanoi heille: "Kuitenkin minä sanon teille totuuden: -
teille on hyväksi, että minä menen pois.
Sillä ellen minä mene pois, ei Puolustaja tule teidän tykönne; -
mutta jos minä menen, niin minä hänet teille lähetän."
Rukoillaan. Isä, kiitos, että lähetit Pyhän Hengen.
Kiitos, että Jeesus sanoi, että jos me isät annamme lapsille hyviä lahjoja, -
miten paljon enemmän annat Pyhää Henkeä sitä anoville.
Täytä meidät Jumalan Hengellä ja rakkaudellasi.
Auta rakastamaan toisiamme. Herra lupaa, että silloin -
ihmiset kysyvät uskostasi.
Ole valmis johtamaan heidät uskoon. Kiitos, Herra. Aamen.